open-index/open-wikipedia-markdown huggingface dataset:
डायोराइट

**डायोराइट** एक मध्यवर्ती आग्नेय चट्टान है जो मुख्यतः प्लाजियोक्लेज फेल्सपर द्वारा निर्मित एक अंतर्भेदी चट्टान है।

## सन्दर्भ

श्रेणी:आग्नेय शैलें
अंतर्भेदी आग्नेय चट्टान

**अंतर्भेदी आग्नेय चट्टान** ऐसी आग्नेय चट्टानें है जो मैग्मा के ऊपर उठ कर धरातलीय सतह से नीचे ही जम जाने से निर्मित होती हैं। इन्हें पातालीय शैलें भी कहा जाता है। ये धीरे-धीरे ठंडी होकर जमने के कारण बहुधा रवेदार संरचना वाली होती हैं। ग्रेनाइट इनके अन्तर्गत आता है।

## सन्दर्भ

श्रेणी:आग्नेय शैलें
सॉफ्टबैंक

**सॉफ्टबैंक कॉर्पोरेशन** जापान की बड़ी टेलिकॉम और इंटरनेट कंपनियों में से एक है, जो ब्रॉडबैंड, फिक्स्ड लाइन टेलिकॉम, ई-कॉमर्स, वित्त, मीडिया और मार्केटिंग के क्षेत्र में अपनी सेवाएं दे रही है। इस कंपनी का बाजार पूंजीकरण (मार्केट कैपिटलाईज़ेशन) 92 बिलियन डॉलर है। 

## नेतृत्व
कंपनी के अध्यक्ष एवं मुख्य कार्यकारी अधिकारी मसायोशी सोन जापान के सर्वाधिक धनी व्यक्तियों में से एक हैं। 

## भारत में निवेश
सॉफ्ट बैंक ने २०१४ में कुछ भारतीय कंपनियों में निवेश किया है। अक्टूबर २०१४ में अपनी भारत यात्रा के दौरान श्री सोन ने कहा कि कि भारत सॉफ्टबैंक के लिए सर्वप्रथम प्राथमिकता है तथा आने वाले वर्षों में सॉफ्टबैंक भारत में करीब 10 बिलियन डॉलर का निवेश करेगा।

## सन्दर्भ

श्रेणी:जापान की कम्पनियाँ
श्रेणी:टेलीकॉम कंपनियाँ
पिस्सू

right|thumb|300px|पिस्सू के विभिन्न अंग
right|thumb|300px|पिस्सू के काटने से मानव त्वचा पर प्रतिक्रिया
**पिस्सू** (Flea) साइफोनाप्टेरा (Siphonaptera) गण के कीट हैं। इनके पंख नहीं होते तथा मुख-अंग त्वचा को छेदने एवं रक्त चूसने के लिये विशेष रूप से बने होते हैं। है पिस्सू वाह्य परजीवी है और स्तनधारियों एवं पक्षियों का खून चूसकर अपना पोषण करते हैं। 
इसके मुख्य चुभने एवं चूसने वाले होते हैं

77
मानव पिस्सू जब रक्त चूसते हैं तो शरीर में चकत्ते पड़जाते हैं जिनमें तीव्र खुजली व जलन महसूस होती है।

यद्यपि ये बहुत छोटे होते हैं फिर भी इनका ऊपरी आवरण अन्य कीटों से अपेक्षाकृत कठोर होता है। 

कुछ पिस्सू ये हैं-
* बिल्ली का इस्सू (Ctenocephalides felis)
* कुत्ते का पिस्सू (Ctenocephalides canis)
* मानव पिस्सू (Pulex irritans)
* उत्तरी चूहा पिस्सू (Nosopsyllus fasciatus)

विश्व भर में पिस्सुओं की दो हजार से भी अधिक जातियाँ ज्ञात हैं।

## सन्दर्भ

## बाहरी कड़ियाँ
*खून का प्यासा पिस्सू (कुदरतनामा)

श्रेणी:परजीवी
स्कॉट्लैण्ड का इतिहास

स्कॉटलैण्ड का निर्माण लगभग १० हजार वर्ष पूर्व हुआ। प्रागैतिहासिक स्कॉटलैण्ड नवपाषाण युग में लगभग ४ हजार ईसा पूर्व प्रविष्ट हुआ, कांस्य युग में २ हजार ईसापूर्व प्रविष्ट हुआ, तथा लगभग ७०० ईसापूर्व लौह युग में प्रविष्ट हुआ। स्कॉटलैण्ड का सबसे पुराना ज्ञात इतिहास (ईसा पश्चात) प्रथम शताब्दी में रोमन साम्राज्य के आगमन से आरम्भ होता है।
i hate niggers, i hate all of you dirty ass scammng dirty deodorant escapists
श्रेणी:विश्व का इतिहास
स्ट्रिकनीन

right|thumb|250px|स्ट्रिकनीन का सूत्र
**स्ट्रिकनिन** (strychnine) एक ऐल्कलाइड है जिसका आविष्कार १८१८ ई. में हुआ था। यह स्ट्रिकनोस (Strychnos) वंश के एक पौधे नक्सवोमिका (nux-vomica) के बीज से निकाला गया था। पीछे अन्य कई पौधों में भी पाया गया। साधारणतया यह एक अन्य ऐलकेलाइड ब्रुसिन के साथ साथ पाया जाता है। ऐलकोहॉल से यह वर्णरहित प्रिज़्म बनाता है। जल में यह प्राय: अविलेय होता है। सामान्य कार्बनिक विलायकों में भी कठिनता से धुलता है। यह क्षारीय क्रिया देता है। यह अम्लीय क्षार है। स्वाद में बड़ा कड़वा होता है।

स्ट्रिकनीन अत्यन्त विषैला (चूहों के लिये LD50 = 0.16 mg/kg , मनुष्यों के लिये 1–2 mg/kg मुख से लेने पर ), रंगहीन, कड़वा, क्रिस्टलीय एल्केलॉयड है। इसका उपयोग जन्तुनाशक के रूप में (विशेषतः चूहों, चिड़ियों आदि को मारने के लिये) प्रयोग किया जाता है।

औषधियों में इसका व्यवहार होता है। यह बड़ी अल्प मात्रा में बलवर्धक होता है। कुछ शर्बतों में सल्फेट या हाइड्रोक्लोराइड के रूप में प्रयुक्त होता है। बड़ी मात्रा में यह बहुत विषाक्त होता है। यह सीधे रक्त में प्रविष्ट कर जाता है। अल्प मात्रा में आमाशय रस का स्राव उत्पन्न करता है। इसका विशेष प्रभाव केंद्रीय तंत्रिकातंत्र (Central nervous system) पर होता है। रीढ़रज्जु के प्रेरक क्षेत्र (motor area) को यह उत्तेजित करता और प्रतिवर्त क्षोभ्यता (reflex irritability) को बढ़ाता है। अल्प मात्रा में स्पर्श, दृष्टि और श्रवण संवेदनशक्ति को बढ़ाता है। बड़ी मात्रा में पेशियों का स्फुरण और निगलने में कठिनता उत्पन्न करता है। अधिक मात्रा में ऐंठन उत्पन्न करता है। सामान्य मात्रा से शरीर के ताप पर कोई प्रभाव नहीं पड़ता पर अतिमात्रा से ताप में वृद्धि होती है। विषैली मात्रा से बीस मिनट के अंदर विष के लक्षण प्रकट होने लगते हैं। गरदन के पीछे का भाग कड़ा हो जाता है। पेशियों का स्फुरण होता है और दम घुटने सा लगता है। फिर रोगी को तीव्र ऐंठन होती है। एक मिनट के बाद ही पेशियाँ ढीली पड़ जाती हैं और रोगी थककर गिर पड़ता है। पर चेतना बराबर बनी रहती है। स्ट्रिकनिन विष की दवा काठ के कोयले या अंडे की सफेदी का तत्काल सेवन है। वमनकारी ओषधियों का सेवन निषिद्ध है क्योंकि उससे ऐंठन उत्पन्न हो सकती है। रोगी को पूर्ण विश्राम करने देना चाहिए और बाह्य उद्दीपन से बचाना चाहिए। बारबिट्यूरेटों या ईथर की शिराभ्यंतरिक (Intravenous) सूई से ऐंठन रोकी जा सकती है। कृत्रिम श्वसन का भी उपयोग हो सकता है।

## जैवसंश्लेषण
center|800px

## सन्दर्भ

श्रेणी:विष
श्रेणी:ऐल्कलाइड
विल्लाकादिमा का गिरजाघर

**विल्लाकादिमा का गिरजाघर** (स्पेनी भाषा में: *Iglesia de San Pedro Apóstol*) एक गिरजाघर है जो कान्तालोजस (Cantalojas), स्पेन में मौजूद है। उसे *[[बिएन दे इंतेरेस कल्चरल]]* की श्रेणी में 1965 में डाल दिया गया था।

## सन्दर्भ

## बाहरी कड़ियाँ

* Spain By Zoran Pavlovic, Reuel R. Hanks, Charles F. Gritzner

* Some Account of Gothic Architecture in SpainBy George Edmund Street

* Romanesque Churches of Spain: A Traveller's Guide Including the Earlier Churches of AD 600-1000 Giles de la Mare, 2010 - Architecture, Romanesque - 390 pages

* A Hand-Book for Travellers in Spain, and Readers at Home: Describing the ...By Richard Ford

* The Rough Guide to Spain 

श्रेणी:स्पेन के गिरजाघर 

श्रेणी:स्पेन के स्मारक
इकोल पॉलीतेक्निक

**इकोल पॉलीतेक्निक** (École polytechnique ; शाब्दिक अर्थ : *बहुतकनीकी विद्यालय*) फ्रांस में पेरिस के पास स्थित उच्च शिक्षा एवं अनुसंधान संस्थान है। 

यह संस्थान फ्रांस के उच्च शिक्षा संस्थानों (गैंडिस इकोल्स) में सर्वाधिक सम्मान रखता है। यह विज्ञान और इंजीनियरी में चारवर्षीय पूर्वस्नातक-परास्नातक डिग्री के लिए विख्यात है। इसमें प्रवेश के लिये प्रतियोगिता अत्यन्त कठिन है। इसमें २००० बहुतकनीकी इंजिनियरों के अलावा ३३९ स्नातक छात्र तथा ५७२ शोधार्थी प्रतिवर्ष प्रवेश लेते हैं।

इसकी स्थापना फ्रांसीसी क्रांति के समय १७९४ में गणितज्ञ गस्पार्ड मांगे ने की थी। १८०४ में नैपोलियन के शासनकाल में यह सैनिक अकादमी में बदल दिया गया। वर्तमान समय में भी यह संस्थान फ्रांस के रक्षा-मंत्रालय के अधीन कार्य करता है। प्रारम्भ में यह पेरिस के लैटिन क्वार्टर में स्थित था। १९७६ में इसे पेरिस के दक्षिण-पश्चिम में पैलेस (Palaiseau) नामक स्थान पर स्थानान्तरित कर दिया गया।

श्रेणी:फ्रांस के शिक्षा संस्थान
चाम मूर्तिकला संग्रहालय

right|thumb|300px|२०वीं शताब्दी में चाम संग्रहालय का स्वरूप
[right|thumb|300px|सर्प का भक्षण करते हुए [गरुड़ की मूर्ति : १३वीं शताब्दी शाप मम शैली]]
right|thumb|300px|संग्रहालय की कुछ मूर्तियाँ

**चाम मूर्तिकला संग्रहालय** (Museum of Cham Sculpture) मध्य वियतनाम में हान नदी के पास हाइ चाउ जिले में स्थित एक संग्रहालय है। इसकी स्थापना लगभग १९१५ में हुई थी।

## इन्हें भी देखें
*चम्पा
*चाम लोग

श्रेणी:संग्रहालय
श्रेणी:वियतनाम
राजस्थान का युद्ध

right|thumb|300px|कन्नौज त्रिकोण
सन ७३८ ई में लड़े गये कई युद्धों की शृंखला को **राजस्थान के युद्ध** कहते हैं। इन युद्धों में हिन्दुओं के संघ ने आक्रमणकारी अरब सेनाओं को सिन्ध नदी के पूर्वी भाग से पीछे धकेलते हुए इस भाग को अरबों के प्रभाव से मुक्त कर दिया था। अन्तिम युद्ध वर्तमान सिन्ध और राजस्थान की सीमा पर किसी स्थान पर हुआ था। अरब सेना ने सिन्ध पर अधिकार कर लिया किन्तु उनको सिन्ध नदी के पश्चिमी क्षेत्र तक रुकने के लिये मजबूर होना पड़ा।

प्रतिहार राजवंश के नागभट्ट प्रथम, दक्षिण भारत के चालुक्य राजवंश का सम्राट विक्रमादित्य द्वितीय, गुहिल राजवंश के बाप्पा रावल तथा कई महान क्षत्रिय राजपूत थे। अरबों ने फारस को बहुत कम समय में बहुत कम प्रयत्न से जीत लिया था, उसी से उत्साहित होकर अरब सेनाओं ने भारत पर आक्रमण किया जिसमें उनको मुंह की खानी पड़ी।
राजस्थान का  युद्ध  (या युद्ध की श्रृंखला), 738 ए.डी. में तत्कालीन सिंध-राजस्थान की  सीमा पर हुआ । इस युद्ध में, राजपूत गठबंधन गठबंधन ने अरब आक्रमणकारियों को हराया और सिंधु नदी के पूर्वी क्षेत्र से अरब आक्रमणकारियों और लूटेरों को पीछे धकेल दिया और पूरे भारत की रक्षा की।
मुख्य भारतीय राजा जिन्होंने अरबों पर विजय के लिए योगदान दिया था:
प्रतिहार राजवंश का नागभट्ट प्रथम
राष्टकूट साम्राज्य के जयसिंह-वर्मन
मेवाड़ के क्षत्रिय बाप्पा रावल
राजस्थान का युद्ध: पृष्ठभूमि

 
7वीं शताब्दी के अंत तक इस्लाम एक शक्तिशाली धर्म बन गया था और अरब एक शक्तिशाली सेना । मोहम्मद इब्न कसीम ने ईरान और अफगानिस्तान पर कब्जा कर लिया था । उनके उत्तराधिकारी, जुनेद इब्न अब्द अल-रहमान अल-मुरी, ने 730 सी.ई. की शुरुआत में हिंदुस्तान क्षेत्र में एक बड़ी सेना का नेतृत्व किया। अपनी सेना  को दो हिस्सों  में बांटकर उन्होंने दक्षिणी राजस्थान, पश्चिमी मालवा और गुजरात के कई शहरों में लूटपाट की।
अरब बलों की शक्ति का अनुभव करते हुए नागभट्ट प्रथम ने राष्ट्रकूट साम्राज्य के जयसिंह वर्मन के साथ संयुक्त मोर्चा दिखाने का आग्रह किया। जयसिम्हा ने आग्रह स्वीकार किया और अपने पुत्र अवनिजनश्रया  पुलकेसी को नागभट्ट प्रथम को समर्थन देने के लिए भेजा । दोनों सेनाएं राजस्थान की सीमा पर पहले से ही युद्ध कर रही बप्पा रावल के नेतृत्व वाली राजपूत सेना में सम्मिलित हुई ।
राजस्थान का अंतिम युद्ध और परिणाम:
इस युद्ध में 5000-6000 पैदल राजपूत सेना और घुड़सवारों ने 30,000 से अधिक अरबी सेना का सामना किया । युद्ध के दौरान बप्पा रावल के नेतृत्व वाली राजपूत सेना अरबी नेता अमीर जुनैद को मारने में सफल रही ॥ अरब इतिहासकार सुलेमान के शब्दों में, “मुसलमानों को भाग कर शरण लेने का स्थान भी नहीं मिल पाया था।”
अरबों को अपनी हार से उबरने में काफी समय लग गया। जुनेद के उत्तराधिकारी तमीम इब्न ज़ेड अल-उत्बी ने राजस्थान के खिलाफ एक नए युद्ध की रचना की लेकिन किसी भी क्षेत्र पर कब्ज़ा करने  में असफल रहे। इस प्रकार, वीर राजपूतों की तिहरी संधि ने कम से कम अगले 300 वर्षों तक अरब आक्रमणकारियों से हिंदुस्तान को बचाया।

श्रेणी:भारत का इतिहास
श्रेणी:युद्ध
नागभट्ट प्रथम

**नागभट्ट प्रथम** (मृत्यु ७८० ई) गुर्जर-प्रतिहार राजवंश के राजा थेंं | पुष्यभूति साम्राज्य के हर्षवर्धन के बाद पश्चिमी भारत पर उसका शासन था। उसकी राजधानी कन्नौज थी। उसने सिन्ध के अरबों को पराजित किया और काठियावाड़, मालवा, गुजरात तथा राजस्थान के अनेक क्षेत्रों पर अधिकार कर लिया था। सम्राट मिहिर भोज भी नागभट्ट प्रथम के ही वंशज थे।

नागभट्ट प्रथम राष्ट्रकूट नरेश दन्तिदुर्ग से पराजित हो गया।
कुचामन किले का निर्माण नागभट्ट प्रतिहार ने करवाया था।

## अरब आक्रमण
नागभट्ट प्रथम के वंशज मिहिर भोज के ग्वालियर शिलालेख के अनुसार, नागभट्ट ने एक म्लेच्छ  आक्रमण को निष्फल कर दिया। इन म्लेच्छों को अरब मुस्लिम आक्रमणकारियों के रूप में पहचाना जाता है। 9वीं शताब्दी के मुस्लिम इतिहासकार अल-बालाधुरी  उज़ैन ( उज्जैन ) के अरब हमलों को संदर्भित करते हैं; यह नागभट्ट के साथ उनके संघर्ष का संदर्भ प्रतीत होता है। आक्रमण का नेतृत्व उमय्यद खलीफा हिशाम इब्न अब्द अल-मलिक के तहत सिंध के एक सामान्य और गवर्नर जुनैद के अधिकारियों ने किया था। अल-बालाधुरी इन आक्रमणकारियों द्वारा कई अन्य स्थानों पर विजय का उल्लेख करते हैं, लेकिन उज्जैन के बारे में, उन्होंने केवल उल्लेख किया कि शहर पर हमला किया गया था। यह एक अनकही स्वीकारोक्ति प्रतीत होती है कि आक्रमण असफल रहा। 

अर्ध-पौराणिक गुहिला शासक बप्पा रावल  ने भी अरब  आक्रमण  को निष्फल कर दिया था। इतिहासकार आर.वी. सोमानी का मानना ​​है कि वह नागभट्ट द्वारा गठित एक अरब-विरोधी संघ का हिस्सा था।

## इन्हें भी देखें
*राजस्थान का युद्ध
*अरबों का सिन्ध पर आक्रमण

## सन्दर्भ

श्रेणी:गुर्जर-प्रतिहार राजवंश
खलीलाबाद, भारत

**खलीलाबाद** (Khalilabad) भारत के उत्तर प्रदेश राज्य के संत कबीर नगर ज़िले में स्थित एक नगर है। यह उस ज़िले का मुख्यालय भी है।

## विवरण
खलीलाबाद गोरखपुर-फैजाबाद मार्ग पर गोरखपुर से ३६ किमी पश्चिम तथा बस्ती से ३६ किमी पूर्व में स्थित है। शहर का नाम खलीलुर्रहमान के नाम से पड़ा जो मुग़ल शासक औरंगजेब का प्रतिनिधि था। यहाँ की भूमि उपजाऊ है। कुआनो, आमी तथा अन्य कई छोटी नदियाँ इसमें बहती हैं।

## इन्हें भी देखें
* संत कबीर नगर ज़िला

## सन्दर्भ

श्रेणी:संत कबीर नगर ज़िला
श्रेणी:उत्तर प्रदेश के नगर
श्रेणी:संत कबीर नगर ज़िले के नगर
मूसिओ देल ऐरे (माद्रीद)

**मूसिओ देल ऐरे** (स्पेनी: Museo del Aire ; पूरा नाम: Museo de Aeronáutica y Astronáutica) माद्रीद शहर के बाहरी हिस्से में हवाबाजी के साथ संबंधित एक अजायबघर है जो स्पेन के कुआत्रो विएंतेस हवाई अड्डे में स्थित है। इसकी स्थापना 1981 में हुई और इसमें लगभग 150 हवाई जहाज नुमाइश पर हैं। 

कुआत्रो विएंतेस का उदघाटन 1911 को हुआ और यह स्पेन की पहिली सैनिक एयरफील्ड है।

## दर्शक
* दाखल होने और फोटो खींचने की फ़ीस - कुछ भी नहीं
* समां: मंगलवार से रविवार - 10 am से 2 pm - अजायबघर सोमवार और ख़ास दिनों को बंद होता है

## जहाजों की सूची

## गैलरी

File:Vilanova Acedo (Blériot XI).jpg|The *[[Vilanova Acedo]]* built in 1911, is the oldest aircraft in Spain.
File:Br19sb_cuatrovientos.jpg|Cuatro Vientos (replica); this aircraft flew in 1933 from Spain to Cuba.
File:Jesus del gran poder.jpg|Jesús del Gran Poder, historical Spanish aircraft.
File:Farman F 402.jpeg|Farman F.402 of the Spanish Republican Air Force.


## सन्दर्भ

## पुस्तक सूची
*Ogden, Bob. (2009). *Aviation Museums and Collections of Mainland Europe*. Air-Britain (Historians) Ltd ISBN 0-85130-375-7

## बाहरी स्रोत

* ''Museo del Aire'', the official website (2011) 
* ''Asociación Amigos del Museo del Aire'', Spanish association (2011) 
* ''Visit to Museo de Aeronáutica y Astronáutica'' (2009)
* ''aviationmuseum.eu: Museo del Aire'' (2010)

* A Hand-Book for Travellers in Spain, and Readers at Home: Describing the ...By Richard Ford

* The Rough Guide to Spain 

श्रेणी:स्पेन के संग्रहालय
श्रेणी:स्पेन के स्मारक
अखिल भारतीय अन्ना द्रविड़ मुनेत्र कड़गम

**ऑल इंडिया अन्‍ना द्रविड़ मुन्‍नेत्र कड़गम** (संक्षिप्त में, **एआईएडीएमके**) एक भारतीय क्षेत्रीय राजनीतिक दल है जिसका तमिलनाडु राज्य और केंद्र शासित प्रदेश पुदुचेरी में बहुत प्रभाव है। यह एक द्रविड़ पार्टी है जिसकी स्थापना तमिलनाडु के पूर्व मुख्यमंत्री एम. जी. रामचन्द्रन (एम.जी.आर.) ने १७ अक्टूबर १९७२ को मदुरै में द्रविड़ मुनेत्र कड़गम से अलग हुए गुट के रूप में की थी, जब एम. करुणानिधि ने उन्हें पार्टी के रूप में हिसाब मांगने के लिए पार्टी से निष्कासित कर दिया था। कोषाध्यक्ष. पार्टी सी. एन. अन्नादुराई (अन्ना) के सिद्धांतों के आधार पर समाजवाद और धर्मनिरपेक्षता की नीति का पालन कर रही है जिसे सामूहिक रूप से एमजीआर द्वारा अन्नावाद के रूप में गढ़ा गया है। पार्टी ने तमिलनाडु विधान सभा में सात बार बहुमत हासिल किया है और राज्य के इतिहास में सबसे सफल राजनीतिक दल बनकर उभरी है। यह वर्तमान में तमिल नाडु विधान सभा में मुख्य विपक्षी दल है।

९ फरवरी १९८९ से ५ दिसंबर २०१६ तक, एआईएडीएमके का नेतृत्व पार्टी के महासचिव के रूप में तमिलनाडु की पूर्व मुख्यमंत्री जे. जयललिता (अम्मा) ने किया। उनके कैडर द्वारा उन्हें पार्टी की मां के रूप में सराहा जाता था और २०१६ में अपनी मृत्यु तक वह तमिल जनता के बीच अत्यधिक लोकप्रिय थीं। २१ अगस्त २०१७ से २३ जून २०२२ तक, पार्टी का नेतृत्व तमिलनाडु के पूर्व मुख्यमंत्रियों ओ. पन्नीरसेल्वम और एडप्पादी के. पलानीस्वामी के दोहरे नेतृत्व में क्रमशः समन्वयक और संयुक्त समन्वयक के रूप में किया गया।

११ जुलाई २०२२ से, एआईएडीएमके का नेतृत्व तमिलनाडु के पूर्व मुख्यमंत्री एडप्पादी के. पलनीस्वामी (एडप्पडियार) पार्टी के महासचिव के रूप में कर रहे हैं।

पार्टी का मुख्यालय पुरट्चि तलैवर एम.जी.आर. मालिगई कहा जाता है, जो वी.पी. रमन सलाई, रोयापेट्टा, चेन्नई में स्थित है। यह इमारत १९८६ में एम.जी.आर. की पत्नी और तमिलनाडु की पूर्व मुख्यमंत्री वी. एन. जानकी रामचन्द्रन ने पार्टी को दान में दी थी।

## चुनावी प्रदर्शन
### भारतीय आम चुनाव

## पार्टी नेताओं की सूची
### महासचिव

### समन्वयक

## विधायक नेता
### केंद्रीय कैबिनेट मंत्रियों की सूची

### मुख्यमंत्रियों की सूची
#### पुडुचेरी के मुख्यमंत्री

### उपमुख्यमंत्रियों की सूची
#### तमिलनाडु के उप मुख्यमंत्री

### लोक सभा के उपाध्यक्षों की सूची

### केंद्रीय राज्य मंत्रियों की सूची

### वक्ताओं की सूची
#### पुडुचेरी विधान सभा के अध्यक्ष

## इन्हें भी देखें
*द्रमुक

## बाहरी कड़ियाँ
* चुनाव आयोग की वैबसाईट पर पार्टी का आंतरिक संविधान

## सम्बन्ध
 



श्रेणी:भारत के राजनीतिक दल
श्रेणी:तमिल नाडु के राजनीतिक दल
चीलर

right|thumb|200px|चिल्लड़
right|thumb|300px|चिल्लड़ का जीवनचक्र
**चीलर** (body louse या *Pediculus humanus humanus*, कभी-कभी *Pediculus humanus corporis* कहते हैं) जूँ के जैसा एक वाह्य परजीवी कीट है जो कपड़ों (की सिलाई आदि में) में छिपकर रहता है मानव शरीर से रक्त चूसता है। यह सफेद रंग का होता है। हिन्दी में इसे 'चिल्लड़' या 'चिल्लर' भी कहते हैं। चीलर के जीनोम का अनुक्रम (सेक्वेंस) २०१० में विश्लेषित एवं प्रकाशित किया गया था।प्रायः गन्दगी एवं त्वचा की सुरक्षा न करने के कारण यह मानव शरीर में प्रवेश कर जाता है। चिल्लर बहुत तेजी से मानव शरीर में बढ़ते हैं।

## सन्दर्भ

श्रेणी:मानव परजीवी
रांदे पुल

**रांदे पुल** (, ) विगो, स्पेन के नजदीक एक तारों वाला पुल है। यह रोदेंदेला और मोआनिया नगरपालिकायों को आपस में जोड़ता है। इसके निर्माण के समें 36.58 लाख पेसेता खर्च हुए थे।

## इतिहास
इस पुल का डिज़ाइन इतालवी इंजीनियर फाब्रिसियो दे मिरांदा द्वारा किया गया था, स्पेनी व्यक्ति फ्लोरैंसियो देल पोसो (जो इसकी स्थापना के साथ संबंधित था) और अल्फ्रेदो पासारो। इसका निर्माण 1978 में हुआ था।

## सन्दर्भ

## स्रोत
* (it) De Miranda F., Leone A., Passaro A., 1979, *Il ponte strallato sullo stretto di Rande presso Vigo*, in "Costruzioni Metalliche", 2/1979.
* (it) De Miranda F., 1980, *I ponti strallati di grande luce*, Zanichelli Bologna (I), pp.&nbsp;259–269.

श्रेणी:स्पेन के पुल
श्रेणी:स्पेन के स्मारक
जमजुई

right|thumb|300px|जमजुई
right|thumb|300px|जननांग के आसपास के बालों में छिपे जमजुई
**जमजुई** (pubic louse या crab louse या *Pthirus pubis*) जूँ जैसा वाह्य परजीवी कीट है जो मानव के गुप्तांग के बालों (झाँट) में तथा भौंहों आदि में छिपकर रक्त चूसकर पोषण पाता है। यह रात में एक्टिव होकर पास सो रहे व्यक्ति तक पहुंच जाता है और इसका आयुर्वेद में एक तेल से इलाज हो जाता है। इस तेल की जानकारी राजस्थान के सीकर (वर्तमान नीम का थाना ) जिले के थोई गांव के आनंद शर्मा(पुत्र सुभाष शर्मा) के पास उपलब्ध है।

## इन्हें भी देखें
*जूँ
*चीलर या चिल्लर

श्रेणी:मानव परजीवी
धर्मपाल गुलाटी

**धर्मपाल गुलाटी** भारत के एक उद्यमी तथा समाजसेवी थे। एम डी एच (महाशिया दी हट्टी) मसाले उनके ही उत्पाद हैं। इनका जन्म सियालकोट, वर्तमान में अब पाकिस्तान में,हुआ था। भारत-पाकिस्तान बटवारे के बाद भारत आकर इन्होंने दिल्ली के करोल बाग से अपना व्यापार प्रारंभ किया। अब यह भारत की एक जानी मानी मसाला कंपनी एम डी एच को चलाते हैं। इनको पदम भूषण पुरस्कार से भी सम्मानित किया जा चुका है।

## प्रारम्भिक जीवन
धर्मपाल गुलाटी का जन्म 27 मार्च 1923 को पाकिस्तान के सियालकोट में हुआ था। उनके पिता महाशाय चिन्नीलाल की कस्बे में एक मसाले की दुकान थी जिसका नाम महाशियान दी हट्टी था। जिसे देगी मवाले के नाम से भी जाना जाता था। सन 1933 में, 10 साल की उम्र में, उन्होंने स्कूल की पढाई छोड़ दी और अपने मसाले के कारोबार में अपने पिता की मदद करने के लिए शामिल हो।

## निधन
गुलाटी जी का 03 दिसम्बर 2020 को हृदय गति रुक जाने के कारण निधन हो गया।

## सन्दर्भ

## बाहरी कड़ियाँ
*
*तांगेवाले से शहंशाह बनने तक का सफर (दैनिक नवज्योति)
श्रेणी:भारतीय उद्यमी
श्रेणी:सियालकोट के लोग
श्रेणी:दिल्ली के लोग
विदलन (क्रिस्टल)

खनिजविज्ञान में क्रिस्टलीय पदार्थों का कुछ निश्चित क्रिस्टलोग्राफिक संरचना तलों पर टूटने की प्रवृत्ति को **विदलन** (Cleavage) कहते हैं।

श्रेणी:क्रिस्टल
विदलन (भूविज्ञान)

**[[संरचना-भूविज्ञान]]** तथा शैलविज्ञान में **विदलन** (Cleavage) समतलीय शैल की एक विशेषता है जो विरूपण (deformation) तथा कायान्तरण (metamorphism) के कारण पैदा होती है।

श्रेणी:भूविज्ञान
संरचना-भूविज्ञान

शैलों के विरूपण इतिहास के सन्दर्भ में शैल-इकाइयों के त्रिविमीय वितरण के अध्ययन को **संरचना-भूविज्ञान** (Structural geology) कहा जाता है। 

श्रेणी:भूविज्ञान
श्रेणी:संरचनात्मक भूविज्ञान
गौदी घर-अजायबघर

**गौदी घर-अजायबघर** (कातालान: Casa Museu Gaudí) बार्सिलोना, स्पेन के पार्क गुएल में स्थित है। यह 1906 से 1925 के अंत तक लगभग 20 साल आंतोनी गौदी का निवास स्थान था। 28 स्तंबर 1963 को इसका घर-अजायबघर के तौर पर उदघाटन किया गया और आज इसमें उस द्वारा डिज़ाइन किया गया फर्नीचर और और भी वस्तुयें मौजूद हैं। 

## इतिहास
19वीं के अंत में जब कातालान उद्योगपीटीआई उसेबी गुएल ई बासीगुलपो इंग्लैण्ड में कुछ समां बिताने के बाद बार्सिलोना आया तों उसने कातालान बुर्जुआजी के लिए एक बाग़ शहर बनाने के बारे में सोचा। इसके लिए उसने 1899 में खरीदी जमीन कान मुनतानर दे दालत को चुना। एक बड़े बाग़ में 60 घर बनाने की परियोजना आंतोनी गौदी को सौंपी गई। 1914 में यह काम रुक गया और परियोजना संपन्न नहीं हो पाई। 

सिर्फ दो घर बनाए गए थे: डाक्टर त्रीआस ए दोमेनेच का घर और आंतोनी गौदी का घर जो आज एक अजायबघर है।

## इमारत
इस इमारत की 4 मंजिलें हैं। जमीनी मंजिल और पहिली मंजिल आम लोगों के लिए खुली है और इसमें अजायबघर की प्रदर्शनी लगी हुई है।

## गैलरी

File:Barcelona 193.JPG
File:133 Parc Güell.jpg
File:122 Parc Güell.jpg
File:Casa Museu Gaudí-Parc Güell-6.jpg
File:GaudiHouse tim.JPG
File:Museu Gaudí.jpg
File:WLM14ES - Barcelona Museo Gaudí 408 23 de julio de 2011 - .jpg
File:Spain.Catalonia.Barcelona.Park.Güell.Vista.2.jpg


## पुस्तक सूची
* BASSEGODA, Joan i GARRUT, Josep M. (1969), *Guia de Gaudí*, Barcelona: Ediciones literarias y científicas, p. 19-29

* BASSEGODA, Joan. (1989), *El gran Gaudí*, Sabadell: Editorial AUSA. ISBN 84-86329-44-2, p. 387-390 i 501-503

* GARRUT, Josep M. (1984), «La Casa-Museu Gaudí amb pròleg i dues parts» *Antoni Gaudí (1852-1926)*, Fundació Caixa de Pensions. ISBN 84-505-0683-2

* GARRUT, Josep M. (2002), *Casa-Museu Gaudí (1852-1926)*, Barcelona: Andrés Morón. ISBN 84-931058-1-3, ISBN 84-931058-2-1 i ISBN 84-931058-3-X

* GUEILBURT, Luís. (2003), *Gaudí i el Registre de la Propietat*, Barcelona: Institut Gaudí de la Construcció. ISBN 84-688-1124-6, p. 149.157

## बाहरी कड़ियाँ

* गौदी घर-अजायबघर

श्रेणी:स्पेन के संग्रहालय
श्रेणी:स्पेन के स्मारक
परिहिमानी प्रक्रम

**परिहिमानी प्रक्रम** भूपटल पर परिवर्तन के वे कारक अथवा प्रक्रियाएँ हैं जिनका प्रभाव हिमनद के इर्द गिर्द के इलाको में होता है जहाँ वर्ष के कुछ समय ज़मीन हिमाच्छादित होती है और बाकी समय में हिमावरण पिघल कर हट जाया करता है।
## सन्दर्भ

श्रेणी:परिहिमानी स्थलरूप
श्रेणी:भू-आकृति विज्ञान
हेमाटाइट

अंगूठाकार|हेमाटाइट
**हेमाटाइट** (Hematite या haematite) लौह (III) के ऑक्साइड (Fe2O3) का खनिज रूप है। यह पत्थरों और मिट्टी में आमतौर पर पाया जाता है। धरती में सबसे अधिक मात्रा में लोहा हेमाटाइट के रूप में ही पाया जाता है।

## गुण
यह शुद्ध लोहे से ज्यादा कड़ा होता है। हेमाटाइट कई रंगों में पाया जाता है, काले से मटमैले, और लाल से भूरे रंग तक। यह कुछ हद तक धातुओं की तरह ही चमकीला होता है।यह जलयुक्त लोहा है, और 58%शुद्ध लोहा है। ha

## संदर्भ
श्रेणी:लौह अयस्क
चचनामा

right|thumb|300px|७०० ई में सिन्ध 

8 वीं शताब्दी के शुरुआती 8 वीं शताब्दी के मुहम्मद बिन कासिम की विजय की कहानियों के साथ, 13 वीं शताब्दी के अनुवाद फारसी द्वारा लंबे समय तक माना जाता है, क्योंकि वह एक निश्चित, मूल लेकिन अनुपलब्ध अरबी पाठ का 'अली कुफी' है। मनन अहमद आसिफ के अनुसार, पाठ महत्वपूर्ण है क्योंकि यह सिंध क्षेत्र के माध्यम से भारतीय उपमहाद्वीप में इस्लाम के उद्गम के औपनिवेशिक समझ का एक स्रोत था और ब्रिटिश भारत के विभाजन पर बहस को प्रभावित किया था। इसकी कहानी पाकिस्तान की राज्य द्वारा स्वीकृत इतिहास पाठ्य पुस्तकों का एक हिस्सा रही है, लेकिन वास्तविकता में पाठ मूल और "अनुवाद का काम नहीं" है।

यह अरबों द्वारा अपनी जीत से पहले सिंध के इतिहास के बारे में एक प्रारंभिक अध्याय है काम का शरीर 7 वीं -8 वीं शताब्दी ईस्वी के सिंध में अरब सहारे का वर्णन करता है।इस प्रकार, 8 वीं शताब्दी की शुरुआत में मोहम्मद बिन कसीम द्वारा अरब विजय के लिए, राजवंश के राई की मृत्यु के बाद और सिंहासन के लिए चोर के अलंकार के बाद चाचा राजवंश की अवधि का संकेत मिलता है।इस पाठ के साथ समाप्त होता है 'अरब कमांडर मुहम्मद बी के अंत का वर्णन करने वाला एक उपसंहार। अल-आसिदम और सिंध के पराजय राजा, डाहिर की दो बेटियों की।

सिंध के अरब विजय के बारे में केवल लिखित स्रोतों में से एक है, और इसलिए भारत में इस्लाम की उत्पत्ति, चच नामा एक महत्वपूर्ण ऐतिहासिक पाठ है जिसे विभिन्न शताब्दियों के लिए विभिन्न हित समूहों द्वारा सह-चुना गया है, और इसका महत्वपूर्ण अर्थ है दक्षिण एशिया में इस्लाम के स्थान के बारे में आधुनिक कल्पनाओं के लिए। तदनुसार, इसके प्रभाव बहुत विवादित हैं।

मनन अहमद आसिफ के अनुसार, चच नामा ऐतिहासिक रूप से महत्वपूर्ण हैं। यह सिंध क्षेत्र के माध्यम से भारतीय उपमहाद्वीप में इस्लाम के उद्गम के औपनिवेशिक समझ का एक स्रोत था।औपनिवेशिक ब्रिटिश साम्राज्य से स्वतंत्रता प्राप्त करने के लिए दक्षिण एशियाई लोगों के संघर्षों के दौरान यह लेख ऐतिहासिक इतिहास और धार्मिक विरोध के स्रोत में से एक रहा है। पाठ, आसिफ का कहना है, हिंदुओं और मुसलमानों के बीच धार्मिक विरोध के लंबे इतिहास के औपनिवेशिक निर्माण का स्रोत और 20 वीं सदी के इतिहासकारों और लेखकों द्वारा दक्षिण एशिया में मुस्लिम मूल के एक कथा है। यह पाकिस्तान के राज्य द्वारा स्वीकृत इतिहास पाठ्यपुस्तकों का एक हिस्सा रहा है। पाकिस्तानी पेशेवर फैसल शहजाद ने अपने 2010 टाइम्स स्क्वायर कार बम विस्फोट के प्रयास से पहले "पाक-ओ-हिंद" पर 17 साल के मुहम्मद बिन कसीम हमले की कहानी का उल्लेख किया था। कूफी का चचनामा सिंध और पंजाब की अरब विजय  का एक सामान्य अनुवाद भर नहीं है इसकी बजाय उसने इसमें सिंध में दाहिर की ब्राह्मण चच वंश के सत्ता की ओर अग्रसर होने के विवरण जोड़ें है जिसे दाहिर के पिता चच द्वारा स्थापित किया गया था इस प्रक्रिया में उसने सिंन्ध की महारानी और चच के बीच कुछ रूमानी प्रसंगों और महारानी द्वारा किए गए विश्वासघात जिसके परिणामस्वरुप चच को सत्ता प्राप्त हुए, का वर्णन जोड़ा है। यह सब मूल आरबी ग्रंथ का हिस्सा नहीं मालूम पड़ता है और संभवत यह बाद में उसके समय में लोकप्रिय कथाओं के आधार पर जोड़ा गया प्रतीत होता है इस प्रकार सिंध के हिंदू शासकों से संबंधित हिस्सा कुफी द्वारा बाद में जोड़ा गया था।

## इन्हें भी देखें
*अलोर का चच - चचनामा में वर्णित सिंध का एक राजा
*मंसूरा, सिंध

## सन्दर्भ

और जानने के लिए अरबो का सिंध विजय  पर क्लिक करे 
श्रेणी:भारत का इतिहास
श्रेणी:सिंध का इतिहास
ज्वालामुखीय चट्टान

**ज्वालामुखीय चट्टानें** (अंग्रेज़ी::en:Volcanic rocks वे चट्टानें है जो पृथ्वीतल पर ज्वालामुखी के उद्भेदन द्वारा निकले लावा के ठंढे होकर चट्टान के रूप में जम जाने से बनी हैं। इन्हें तकनीकी भाषा में बहिर्भेदी आग्नेय चट्टानें भी कहा जाता है। प्रमुख उदाहरण हैं बेसाल्ट और रायोलाइट।

## सन्दर्भ

श्रेणी:आग्नेय शैलें
श्रेणी:आग्नेय शैलविज्ञान
अल्ट्रा मैफिक चट्टानें

**अल्ट्रा मैफिक चट्टानें** ऐसी आग्नेय चट्टानें हैं जिनमें मैग्नीशियम और लोहे की मात्रा अत्यधिक पायी जाती है।
## सन्दर्भ

श्रेणी:आग्नेय शैलें
अव-ज्वालामुखीय चट्टानें

**अव-ज्वालामुखीय चट्टानें** वे आग्नेय चट्टानें है जो मैग्मा के ऊपर उठ कर धरातल से ऊपर आने से पहले ही जम जाने से बनती हैं। ये काफ़ी कुछ अंतर्भेदी आग्नेय शैल के समान हैं।

## सन्दर्भ

श्रेणी:आग्नेय शैलें
श्रेणी:आग्नेय शैलविज्ञान
पिंगो

**पिंगो** (अंग्रेज़ी:Pingo) एक परिहिमानी स्थलरूप है जो एक ऐसे टीले के रूप में आर्कटिक और उप-आर्कटिक प्रदेशों में पाया जाता है जिसके केन्द्र में बर्फ़ का एक केन्द्रक होता है और इसके ऊपर चट्टानी पदार्थों की परत द्वारा टीले का निर्माण हुआ होता है। इसकी ऊंचाई और आकार मे वृद्धि होने का कारण इसके केन्द्रक में स्थित बरफ के आयतन में वृद्धि होती है।

## सन्दर्भ

श्रेणी:परिहिमानी स्थलरूप
श्रेणी:हिमानीय स्थलाकृतियाँ
कासा विसेंस

**कासा विसेंस** बार्सिलोना(कातालोनिया, स्पेन) की एक रहायशी इमारत है। यह आंतोनी गौदी द्वारा उद्योगपती मानुएल विसेंस के लिए डिज़ाइन की गई थी।यह गौदी की पहिली महत्वपूर्ण इमारत है। 2005 में इसको यूनेस्को विश्व विरासत स्थान 'आंतोनी गौदी के कारज' में शामिल किया गया।

इस इमारत का निर्माण 1883-1889 के बीच हुआ। यह बार्सिलोना के गरासिया जिले में कारेर दे लेस कारोलिनेस 24 पर स्थित है। 

## इतिहास
आंतोनी गौदी को आदेश दिया गया कि वह मानुएल विसेंस ई मोनतानेर के परिवार के लिए गर्मियों के दुसरे घर का डिज़ाइन तयार करे। इस परिवार का कुंभकारी(मिट्टी के बर्तन बनाने) का व्यापार था। यह इमारत की सामने वाली दीवार के ऊपर देखा जा सकता है, खास तौर पर इसकी टाईलों के ऊपर। कुछ लेखकों का कहना है कि मानुएल विसेंस का कुंभकारी का व्यापार नहीं था।

## गैलरी

File:Casa Vicens (Barcelona) - 3.jpg
File:Casa Vicens (Barcelona) - 4.jpg
File:Casa Vicens (Barcelona) - 7.jpg
File:Reixa de finestra de ferro forjat.JPG
File:Drac d'una finestra.JPG
File:Casa Vicenç - balcó.jpg
File:Windows of Casa Vicens.jpg


## सन्दर्भ

## बाहरी स्रोत

* Imágenes de la ''Casa Vicens'' en web sobre Gaudí
* Imágenes de la ''Casa Vicens'' en la web ''Barcelona Gallery''
* Casa Vicens
* Artículo de interés en ''Arqa''
* Artículo en el diario ''El Mundo'', que incluye vídeo relacionado
* Localización de la Casa Vicens (en Google Maps)

श्रेणी:स्पेन के स्मारक
२०१७ एशियाई शीतकालीन खेल

**२०१७ एशियाई शीतकालीन खेल** आठवें एशियाई शीतकालीन खेल हैं जो सप्पोरो, जापान में आयोजित होंगे। ये खेल वास्तव में २०१५ में खेले जाने वाले थे। यद्यपि इन्हें ३ जुलाई २००९ को सिंगापुर में एशियाई ओलम्पिक परिषद की आम सभा में, समिति ने एक वर्ष पूर्व शीतकालीन ओलम्पिक खेल के साथ करने का निर्णय लिया था।

श्रेणी:एशियाई खेल
2011 एशियाई शीतकालीन खेल

**2011 [[एशियाई शीतकालीन खेल]]** अस्ताना और अल्माटी, कज़ाख़िस्तान में आयोजित किया गया एक बहु खेल आयोजन था जो 30 जनवरी, 2011 को शुरू हुआ और 6 फ़रवरी, 2011 को समाप्त हो गया।

## सन्दर्भ

श्रेणी:एशियाई खेल
सान फ्रांसिस्को दे असीस गिरजाघर (सांता क्रूज़ दे तेनेरीफ़)

**सांता क्रूज़ दे तेनेरीफ़** (अंग्रेजी भाषा में *Church of St. Francis of Assisi*) एक रोमन कैथोलिक गिरजाघर है। ये सांता क्रूज़ दे तेनेरीफ़, केनरी द्वीपसमूह, स्पेन में स्थित है। ये शहर का दूसरा गिरजाघर है। पहिला बड़ा गिरजाघर इग्लिअस दे ला कोंसेप्सिओ है।

## इतिहास

इस गिरजाघर के निर्माण का काम 1680 में पूरा हुआ। इसमें कला का खूबसूरत काम किया गया है। ये केनरी द्वीपसमूह में बारोक शैली की सबसे अच्छी उदहारण है। इसमें ईसा मसीह के बड़ी मशहूर फोटो है। माना जाता है कि 1893 ई. में जब शहर हैजा फ़ैल गया था तो शहर में ईसा के फोटो को सड़को पर लाया गया और ये बीमारी चमत्कारी ढंग से बंद हो गयी। उस दिन से इस फोटो की पूजा की जाती है।
## सन्दर्भ

## बाहरी कड़ियाँ
*Parish website

श्रेणी:स्पेन के स्मारक
श्रेणी:स्पेन के गिरजाघर
श्रेणी:कैनरी द्वीपसमूह
हेलोवीन दस्तावेज़

**हेलोवीन दस्तावेज़** मुफ्त सॉफ्टवेयर, खुला स्रोत सॉफ्टवेयर, विशेष रूप से लिनक्स से संबंधित संभावित रणनीतियों पर गोपनीय माइक्रोसॉफ्ट ज्ञापन और इन ज्ञापन पर मीडिया प्रतिक्रियाओं की एक श्रृंखला है। लीक किए गए दस्तावेज़ और प्रतिक्रियाएँ दोनों १९९८ में एरिक एस रेमंड द्वारा प्रकाशित किए गए थे।

दस्तावेज हेलोवीन के साथ जुड़े रहे हैं क्योंकि उनमें से कई मूल रूप से अलग-अलग वर्षों में 31 अक्टूबर के करीब लीक किये गए हैं।

## सन्दर्भ

श्रेणी:माइक्रोसॉफ़्ट
सिगुएंज़ा बड़ा गिरजाघर

**सिगुएंज़ा बड़ा गिरजाघर ** (अंग्रेजी भाषा में : Catedral de Santa María de Sigüenza) सिगुएंज़ा के बिशप की सीट है। ये गिरजाघर सिगुएंज़ा, गुआदिल्ज़रा, स्पेन में स्थित है। इसे 1931 में बिएन दे इंतेरेस कल्चरल की सूची में शामिल किया गया।ये रोमानिस्किऊ और गोथिक शैली में बनी हुई है।

## इतिहास
इस गिरजाघर का निर्माण 1121ई. में हुआ था। इसका निर्माण बिशप डॉन बेर्नार्दो दे अगेन (Bishop Don Bernardo de Agén (1121–1152)) के बिशप बनने के बाद हुआ था। इसका नीचे का हिस्सा रोमानिस्किऊ शैली में बना हुआ है। ये रोमन कैथोलिक सिगुएंज़ा-गुअदिल्ज़र के बिषप की सीट है।

इस गिरजाघर को स्पेनी ग्रह युध के दौरान बहुत नुक्सान हुआ। इसकी छत और दीवारों को बहुत नुक्सान हुआ। इसका पुन्रनिर्माण 1947 में हुआ।
## सन्दर्भ

## पुस्तक सूची
* 
* 
* 
* 
* 
* 
* 
* 
* 
* 
* 
* 
* 
* 
* 

## बाहरी कड़ियाँ
: 
* Página de la oficina de turismo de Sigüenza
* (la edición digital tiene los capítulos desordenados; el de la catedral de Sigüenza está entre las páginas 339 y 344)। 

श्रेणी:स्पेन के स्मारक
श्रेणी : स्पेन के गिरजाघर
सान साईतानो गिरजाघर (मर्द्रिद)

**सान साईतानो गिरजाघर**, जिसे **सान मिलान ऐ सान साईंतानो** भी कहा जाता है, बारोक शैली में बना हुआ एक गिरजाघर है। ये स्पेन में माद्रिद में स्थित है।

## इतिहास
इसकी वर्तमान ईमारत नुएस्त्रा दे सेनोरा देल फावोर की साथ ही बना हुआ है। इसकी नीव 1612ई. में देगो दे वेरा ऐ ओरदोनेज़ दे विल्कुइन ने रखी थी। तीस साल बाद पादरी प्लासीदो मिरतो ( Plácido Mirto ) ठेतिन अंदाज़ (Theatine Order) में मठ बनाया। ये गिरजाघर ठैन के संत काजेत्न को समरपित है। इस गिरजाघर को 1980ई. में बिएन दे इंतेरेस कल्चरल की सूची में शामिल किया गया। 

## सन्दर्भ

## बाहरी कड़ियाँ

* ''La iglesia de San Cayetano, del siglo XVIII, en peligro de ruina inminente'', El País, 11 de mayo de 1980
* Iglesia de San Cayetano. Madrid Histórico.
* Intervención de Pedro de Ribera en la Iglesia de San Cayetano. Boletín de la Real Academia de Bellas Artes de San Fernando. Segundo semestre de 1993. Número 77 '
*Translated from Spanish Wikipedia entry.

श्रेणी:स्पेन के स्मारक
श्रेणी : स्पेन के गिरजाघर
कुएलार किला

**कुएलार किला** (The Castle of the Dukes of Alburquerque) कुएलार शहर का मशहूर स्मारक है। ये स्पेन में कास्तीले और लीओन के स्वायत्त समुदाय के सेगोवीआ प्रान्त में स्थित है। इसे 3 जून 1931 ई॰ को बिएन दे इंतेरेस कल्चरल की सूची में शामिल किया गया। 

इस किले को संभाल के रखा गया है। 13वीं और 18वी सदी में इसमें अलग-अलग शैलियों में काम किया गया। इसका निर्माण गोथिक और पुनर्जागरण शैली में हुआ था। 

## इतिहास

## आगे पढो
## सन्दर्भ

## बाहरी कड़ियाँ

*Ayuntamiento de Cuéllar
*I.E.S. Duque de Alburquerque
*Fundación de la Casa Ducal de Alburquerque y Archivo Histórico de Cuéllar
*Visita teatralizada al Castillo de Cuéllar



Homage Tower, door, foss with the *falsabraga* (curtain wall) and the entrance.


## पुस्तक सूची
* MONTERO PADILLA, José: *Espronceda en Cuéllar*, Estudios segovianos (Instituto Diego de Colmenares del Consejo Superior de Investigaciones Científicas), Segovia, 1973, Tomo XXV, nº 74-75.
* GÓMEZ SANTOS, Antonio: *Cárceles famosas y Prisioneros célebres en la Segovia de los siglos XVI, XVII, XVIII y XIX*, Estudios segovianos (Instituto Diego de Colmenares del Consejo Superior de Investigaciones Científicas), Segovia, 1973, Tomo XXV, nº 74-75.
* FERNÁNDEZ DURO, Cesáreo: *Don Francisco Fernández de la Cueva, Duque de Alburquerque*. Informe presentado a la Real Academia de la Historia, Madrid, 1884.
* PONZ, Antonio: *[https://web.archive.org/web/20141101213414/http://books.google.es/books?id=S4I2AAAAMAAJ&pg=PA6&lpg=PA6&dq=armeria+duques+alburquerque&source=web&ots=rBHJvqNC6z&sig=M_w6XaOkc7oZk_jKXv6wdZ14S-E&hl=es&sa=X&oi=book_result&resnum=9&ct=result Viage de España...]*, Tomo XI, Madrid, 1783. 
* VELASCO BAYÓN (O. CARM), Balbino: *Pueblos de España - Segovia - Cuéllar*, Madrid, 2008. ISBN 978-84-935685-4-2.
* UBIETO ARTETA, Antonio: *Colección Diplomática de Cuéllar*, Exma. Diputación Provincial de Segovia, Segovia, 1961.
* LARIOS MARTÍN, Jesús: *Nobiliario de Segovia*, Instituto Diego de Colmenares (Consejo Superior de Investigaciones Científicas), Tomo I, Segovia, 1959.
* CARMONA PIDAL, Juan Antonio: *[https://web.archive.org/web/20141101005619/http://e-spacio.uned.es/fez/eserv.php?pid=bibliuned:ETFSerie5-3AB7F4AA-E366-9A95-6384-3B6FF3F96809&dsID=PDF Pervivencias y estancamiento de una fortuna aristocrática en la Restauración. La Casa de Alcañices (1869-1909)] *, Revista Espacio, Tiempo y Forma, Serie V: Historia Contemporánea, vol. 3.
* ARRANZ, Carlos; CARRICAJO, Carlos y FRAILE, Ángel: *[https://web.archive.org/web/20141101005134/http://www.funjdiaz.net/folklore/07ficha.cfm?id=1303 Cuéllar: un molino de viento en la época de los Reyes Católicos]*, Revista de Folklore (Fundación Joaquín Díaz), vol. 14b, nº 166.
* VELASCO BAYÓN (O. CARM), Balbino: *Cuéllar*, Guías Everest, León, 1978. ISBN 84-241-4434-1.
* DE LA TORRE DE TRASIERRA, Gonzalo: *Cuéllar (1894-1896)*, reedición de Canal 21 & Torreón, Segovia, 1996. ISBN 84-920845-2-9.
* TEJERO COBOS, Isidoro: *Cuéllar: Arte e Historia*, Estudios segovianos (Instituto Diego de Colmenares del Consejo Superior de Investigaciones Científicas), Segovia, 1973, Tomo XXV, nº 74-75.
* 
* 

श्रेणी:स्पेन के स्मारक
श्रेणी:स्पेन में दुर्ग
रसिकप्रिया

**रसिकप्रिया** यह आचार्य केशवदास की प्रसिद्ध रचना है। काव्यशास्त्र में रसविवेचन का प्रमुख स्थान है, इस दृष्टि से केशव ने इस इस ग्रंथ में रस का विशद वर्णन किया है। 

इसमें कुल १६ प्रकाश हैं। शृंगार रस चूँकि 'रसराज' माना गया है, इसलिये मंगलाचरण के बाद प्रथम प्रकाश में इसी का, इसके भेदों के साथ, वर्णन किया गया है। फिर, दूसरे प्रकाश में नायकभेद और तीसरे में जाति, कर्म, अवस्था, मान के विचार से नायिका के भेद, चतुर्थ में प्रेमोत्पत्ति के चार मुख्य हेतुओं तथा पंचम में दोनों की प्रणय संबंधी चेष्टाओं, मिलनस्थलों, तथा अवसरों के साथ स्वयंदूतत्व का निरूण किया गया है। फिर छठे में भावविभावानुभाव, संचारी भावों के साथ हावादि का कथन हुआ है। अष्टम में पूर्वानुराग तथा प्रियमिलन न होने पर प्रमुख दशाओं का, नवम में मान और दशम में मानमोचन के उपायों का उल्लेख किया गया है। तत्पश्चात् वियोग शृंगार के रूपों तथा सखीभेद, आदि का विचार किया गय है। चौदहवें प्रकाश में अन्य आठ रसों का निरूपण किया गया है। इसमें आधार भरतमुनि का नाट्यशास्त्र ही प्रतीत होता है। फिर भी यह मौलिक है।

इस ग्रंथ में उन्होंने किसी विशेष रसग्रंथ से सहायता नहीं ली, वरन् रससिद्धांत का सम्यक् अध्ययन कर स्वतंत्र रूप में ही लिखने का प्रयास किया है। रसों के इन्होंने प्रच्छन्न और प्रकाश नामक दो भेद किए हैं। ऐसा किसी अन्य आचार्य ने नहीं किया। भोजदेव ने अनुराग के ऐसे दो भेद किए हैं। कोककला की पटुता को भी नायकादि के प्रसंग में रखा गया है। नयिका के पद्मिनी आदि कामशास्त्रीय भेद किए गए हैं। कुछ भेदों में नामांतर भी किया गया है। स्वानुभव से भी काम लेकर केशव ने मौलिक लक्षणादि दिए हैं। कितनी बातें उनकी नितांत मौलिक हैं। जाति संबंधी भेद, अगम्या, सहेटस्थल और मिलनावसरादि नवीन वर्णन हैं। बोध हाव भी मौलिक है। इस प्रकार देखने से ज्ञात होता है कि रस तथा रस के अंगों आदि के विवेचन में केशव अधिक मौलिक और सफल हैं। अत: उन्हें रसहीन और केवल अलंकारप्रिय कवि मानना समीचीन नहीं।

## इन्हें भी देखें
*रसिकप्रिया (राग)

## बाहरी कड़ियाँ
*Rasikapriya of Keshavadasa (Google book By K.P. Bahadur)

श्रेणी:हिन्दी ग्रन्थ
श्रेणी:काव्यशास्त्र
पर्यावरणीय अपराध

**पर्यावरणीय अपराध** (अंग्रेज़ी: Environmental crime) वे गैर-क़ानूनी कार्य हैं जो पर्यावरण क़ानूनों के उल्लंघन के रूप में किये जाते हैं और जिनसे पर्यावरण की गुणवत्ता को नुकसान पहुँचता है।

## बाहरी कड़ियाँ
* Division of Environmental Law and Conventions (अंग्रेज़ी में)
* अमेरिकी न्याय विभाग (अंग्रेज़ी में)
* ऑस्टरेलियाई संघीय पुलिस की वेबसाइट पर] (अंग्रेज़ी में)

## सन्दर्भ

श्रेणी:पर्यावरण
श्रेणी:पर्यावरण आधार
तुर्की का स्वतंत्रता संग्राम

right|thumb|300px|इज़मीर में तुर्की सेना मार्च करते हुए
**तुर्की का स्वतंत्रता संग्राम** (तुर्की भाषा: İstiklâl Harbi, शाब्दिक अर्थ "स्वतंत्रता संग्राम" या Kurtuluş Savaşı, शाब्दिक अर्थ "मुक्ति संग्राम"; 19 मई, 1919 – 24 जुलाई, 1923) तुर्की के राष्ट्रवादियों तथा मित्रराष्ट्रों (Allies) के तरफ से लड़ने वालों (नामतः, पश्चिमी सीमा पर ग्रीस तथा पूर्वी सीमा पर आर्मीनिया) के बीच हुआ था। ध्यातव्य है कि प्रथम विश्वयुद्ध में तुर्की (ऑटोमन साम्राज्य) की परायजय के बाद इसे बांटकर इस पर कब्जा जमा लिया गया।

## इन्हें भी देखें
*युवा तुर्क आन्दोलन
*उस्मानी साम्राज्य

श्रेणी:तुर्की
श्रेणी:स्वतंत्रता संग्राम
पर्यावरणीय गुणवत्ता

**पर्यावरणीय गुणवत्ता** (अंग्रेज़ी: Environmental quality) किसी स्थान विशेष पर पर्यावरण के उन लक्षणों से जुड़ी अवधारणा है जिनसे मानव अथवा अन्य जीवधारियों के जीवन पर पर्यावरण की परस्थितियों के प्रभाव को आकलित किया जाता है।

## सन्दर्भ

श्रेणी:पर्यावरण
श्रेणी:पर्यावरण आधार
श्रेणी:पर्यावरणीय प्रबन्धन
विलियम टेंपिल

right|thumb|300px|विलियम टेम्पिल
**सर विलियम बार्ट टेंपिल**, (Sir William Temple, 1st Baronet ; १६२८ - १६९९) अंग्रेज राजनीतिज्ञ और निबन्धकार थे। 

## परिचय
इनका जन्म लंदन में उत्पन्न हुआ। उसने स्टार्टफर्ड और कैंब्रिज में शिक्षा पाई। १६४७ में उसने विदेशों की यात्रा आरंभ की। १६६३ में इंग्लैंड वापस लौटा, और राज्यमंत्री आर्लिग्टन का सहयोगी बन गया। दो वर्ष पश्चात् उसे कई समस्याओं के संबंध में बातचीत चलाने के लिए यूरोप भेजा गया। १६६६ में वह ब्रसेल्स में इंग्लैंड का प्रतिनिधि नियुक्त किया गया। जब हालैंड से युद्ध चल रहा था, टेंपिल का काम तटस्थ स्पेन से अच्छे संबंध बनाए रखना था, जिसके लिए चौदहवें लुई द्वारा स्पैनिश नीदरलेंड्स की स्थिति के लिए भी यह खतरनाक था। यदि लुई ने फ्लांडर्स को जीत लिया होता तो नीदरलैंड्स की स्वतंत्रता अवश्य खतरे में पड़ जाती।

टेंपिल ने अपनी सरकार से इस बात का आग्रह किया कि फ्रांस के बढ़ाव को रोका जाय, और इसके लिये उसने उपाय भी बतलाया। अंततोगत्वा दिसंबर, १६६७ में उसे निर्देश मिला कि वह फ्रांसीसी आक्रमणों को रोकें। जनवरी १९६८ में इंग्लैंड और संयुक्त़ नीदरलैंस के बीच एक संधि हुई, जिसमें कुछ समय बाद स्वीडन भी सम्मिलित हो गया। यह विदेशीय सुरक्षात्मक समझौता फ्रांस के अतिक्रमण के विरुद्ध हुआ था। जिस कौशल से संधि और उसके परिणाम निभाए जा सके, उसका बड़ा क्षेत्र टेंपिल को है। फ्रांस सम्राट बीच में ही रोक दिया गया और बिना प्रत्याक्रमण के ही उसे सारे विजित प्रदेश वापस करने पड़े। दुर्भाग्य से चार्ल्स द्वितीय के कारण त्रिदेशीय संधि की नीति ही पलट गई। इसी समय टेंपिल ने हालैंड से व्यापारिक संधि करके अच्छे संबंध स्थापित कर दिए। वह हेय में दो बार राजदूत नियुक्त हुआ। १६७८ में हुई हठवादिता के कारण वह फ्रांस को समझौते के लिए बाध्य करने को नियुक्त हुआ और वह अपने उद्देश्य में सफल हुआ। 

मूरपार्क में टेंपिल की मृत्यु हुई। उसने कुछ पुस्तकें भी लिखी हैं।

## सन्दर्भ

श्रेणी:राजनयिक
श्रेणी:इंग्लैंड का इतिहास
भंडरिया

**भंडरिया** (Bhandaria) भारत के झारखण्ड राज्य के गढ़वा ज़िले में स्थित एक गाँव है।

## विवरण
भंडरिया एक गाँव होने के साथ-साथ इसी नाम के एक प्रखण्ड (ब्लाक) का मुख्यालय है, जो कि गढ़वा से 70 कि॰मी॰ की दूरी पर है। यह गढ़वा ज़िले के दक्षिण-पूर्वी कोने में है।

## जनसंख्या
सन् 2011 की जनगणना के अनुसार भंडरिया गाँव की कुल जनसंख्या 3206 है और साक्षरता 74.99 % थी, जो झारखण्ड राज्य के औसत 66.41 % से बेहतर थी।

## इन्हें भी देखें
* गढ़वा ज़िला

## सन्दर्भ

श्रेणी:गढ़वा ज़िला
श्रेणी:झारखण्ड के गाँव
श्रेणी:गढ़वा ज़िले के गाँव
मोहम्मद अफताब आलम

मोहम्मद आफताब () आलम एक नेपाली राजनीतिज्ञ है।  वे नेपाली कांग्रेस की ओर से 1999 के चुनाव में प्रतिनिधि सभा के लिए चुने गए थे। आलम 2008 में संविधान सभा के चुनाव के लिए रावहाट-2 निर्वाचन क्षेत्र में नेपाली कांग्रेस के उम्मीदवार थे। 

## सन्दर्भ
शैलजा आचार्य

**शैलजा आचार्य** (ई 1944 -. 12 जून 2009) एक नेपाली राजनीतिज्ञ थीं। वह नेपाली कांग्रेस पार्टी की एक वरिष्ठ सदस्या थी। वह 1998 में एक संक्षिप्त अवधि के लिए देश की पहली महिला उप-प्रधानमंत्री रही हैं।

आचार्य नेपाल के पहले निर्वाचित प्रधानमंत्री विश्वेश्वर प्रसाद कोइराला की और कांग्रेस अध्यक्ष गिरिजा प्रसाद कोइराला की भतीजी थी। उसने बिस और तीस साल की आयु के बीच में वह काठमांडू में एक राजनीतिक कैदी के रूप में जेल में कई साल बिताए। वह बॉलीवुड अभिनेत्री मनीषा कोइराला की चाची थी।

काठमांडू में त्रिभुवन विश्वविद्यालय शिक्षण अस्पताल में जून 12, 2009 को उनकी मृत्यु हो गई थी। वह अल्जाइमर रोग और निमोनिया से पीड़ित थी। मृत्यु के समय वह था 65 साल की थी।

## सन्दर्भ

## बाहरी कड़ियाँ
*Remembering Shailaja Acharya by Arun Sharma, *Telegraph Nepal*, जून 25, 2009
हिराम पावर्स

right|thumb|300px|हिराम पावर्स
right|thumb|300px|द ग्रीक स्लेव (यूनानी गुलाम)
**हिराम पावर्स** (Hiram Powers, 29 जून, 1805, वुडस्टॉक U.S — 27 जून, 1873, फ्लोरेंस, इटली) अमरीका का मूर्तिकार था। 

हिराम पावर्स कृषक पुत्र था और प्राय: जीवन पर्यंत संघर्षों में रहा। बाल्यावस्था में ही उसे अध्ययन छोड़कर किसी होटल में नौकरी मिल गई, पर गरीबी से त्रस्त, फटीचर जूतों और मैले कपड़ों के कारण उसे निकाल दिया गया। तत्पश्चात् एक जनरल स्टोर में क्लर्क और फिर एक कारखाने में मैकेनिक के बतौर काम मिला। इसी दौरान में मूर्तिशिल्प की जबर्दस्त ख्वाहिश उसमें जगी। अवकाश के क्षणों में उसकी अनवरत मूक साधना फलीभूत हुई और अंतत: रूपांकन की कला में वह बड़ा ही दक्ष और पारंगत हो गया। वाशिंगटन, फ्लोरेंस और इटली में उसने पर्याप्त ख्याति प्राप्त की। महाकवि दाँते के रहस्यमय प्रदेश के दृश्यों का चित्रांकन उसने बड़ी ही खूबी से किया। मूर्तियों में उसकी आवक्ष (बस्ट) मूर्तियाँ ही अधिकतर मिलती हैं - जैसे 'ईव' की प्रतिमा, यूनानी गुलाम, मछवाहा बालक तथा कैलिफोर्निया अमेरिका में स्फटिक महल के लिए निर्मित उसकी वे भव्य मूर्तियाँ जो समसामयिक कलाकारों की अग्रिम पंक्ति में उसे प्रतिष्ठित कर सकीं।

श्रेणी:मूर्तिकार
लारेंस बिन्यन

right|thumb|300px|लारेंस बिन्यन (1901)
**रॉबट लारेंस बिन्यन** (Robert Laurence Binyon ; 1869 - 1943) अंग्रेज कवि, नाटककार, चित्रकला तथा वास्तुकला विशेषज्ञ था।

## परिचय
लारेंस बियन का जन्म लैंकेस्टर में हुआ था। सेंट पाल स्कूल तथा ट्रिनिटी कालेज में शिक्षा हुई। 'परसीफ़ोन' नामक कविता पर न्यूडीगेट पुरस्कार (१८९०); १९२९-३० जापान का भ्रमण; १९३३-३४ अमरीका के हार्वर्ड विश्वविद्यालय में कविता पढ़ाने के लिए चार्ल्स इलियट नॉर्टन प्रोफेसर; १९४० में एथेंस विश्वविद्यालय में अंग्रेजी साहित्य के बायरन प्रोफेसर।

बिन्यन ने अंग्रेजी चित्रकला तथा जापानी काष्ठकला की सूचन पूर्ण सूची प्रकाशित करके पूर्व और पश्चिम की कला का समन्वय किया। वे चित्रकला के विशेषज्ञ थे। 'पेंटिंग इन दि फ़ार ईस्ट' १९०८ में प्रकाशित किया। कवि के रूप में अनेक गीतकाव्य उनकी ख्याति में सहायक हुए। उनकी कविताएँ 'फ़ॉर दि फालेन' (१९१४), 'दि आइडाल्स' (१९२८) अंग्रेजी साहित्य में विशेष प्रसिद्ध हुईं। वे पद्यनाटक को पुन: रंगमंच पर लाने के समर्थक थे। इस प्रकार के कई नाटक लिखे जिनमें 'एटिला' (१९०७), 'आर्थर' (१९२३), 'दि यंग किंग' (१९२४) आदि हैं। 

वे काव्य को वक्तृता का अंग बनाना चाहते थे। वे युद्ध को सभ्यता का विनाशक मानते थे। द्वितीय विश्वयुद्ध से वे इतने दु:खी हुए कि एकाकी जीवन व्यतीत करते हुए महाकवि दाँते की रचना का अनुवाद करना आरंभ किया। उन्होंने कविता में शब्दचयन और ध्वनि पर विशेष ध्यान रखा। वे भाषा को एकता, सौंदर्य और कला का साधन मानते थे। उन्होंने भारत की भावना और विचार को पक्षपात रहित होकर पश्चिमी देशों में पहुँचाया। वे भारत के सच्चे मित्र थे। वे अन्याय और अत्याचार के विरोधी थे, सत्य, सौंदर्य तथा पवित्रता के समर्थक। उनकी कविता वर्ड्स्वर्द तथा आर्नाल्ड से प्रभावित है।

श्रेणी:अंग्रेजी साहित्यकार
श्रेणी:चित्रकार
टंक प्रसाद आचार्य

**टंक प्रसाद आचार्य** एक नेपाल के उन्नीसवें प्रधानमन्त्री थे।

श्रेणी:नेपाल के ऐतिहासिक व्यक्तित्व
श्रेणी:नेपाल के प्रधानमन्त्री
श्रेणी:1912 में जन्मे लोग
श्रेणी:१९९२ में निधन
शिवगोपाल कृष्णा

**शिवगोपाल कृष्णा** (, ) एक भारतीय फिल्म लेखक और निर्देशक है। इन्हें शिवगोपाल नाम से मुंबई में और दक्षिण भारत में कृष्णा नाम से जाना जाता है, वे अपनी पहली दक्षिण भारतीय प्रचलित तेलुगु फ़िल्म बैंक के लिए बहुत चर्चित हैं, फिलहाल वे एक हिंदी फिल्म की पटकथा पर काम कर रहे हैं और उसे खुद निर्देशित भी करने की योजना बना रहें है।

## सन्दर्भ

## बाहरी कड़ियाँ
* 

श्रेणी:फ़िल्म निर्देशक
श्रेणी:तेलुगु फ़िल्म निर्देशक
श्रेणी:भारतीय फ़िल्म लेखक
श्रेणी:भारत में जन्मे लोग
श्रेणी:जीवित लोग
माक्षिक

अंगूठाकार|381x381पिक्सेल|माक्षिक
**माक्षिक** या **पाइराइट** (Pyrite) एक खनिज है जिसमे लौह और गंधक का यौगिक (Fe S2) है। इसे 'मूर्खों का सोना' (fool's gold) भी कहते हैं। इसमें लौह की मात्रा ४६.६ प्रतिशत रहती है। लौह खनिज होते हुए भी पाइराइट का उपयोग लौह उद्योग में नहीं होता, क्योंकि इसमें विद्यमान गंधक की मात्रा लोहे के लिए बड़ी हानिकारक होती है। पाइराइट का महत्व इस खनिज से उपलब्ध गंध के कारण है। गंधक से गंधक का अम्ल तैयार किया जाता है, जो वर्तमान युग के उद्योगों के लिए महत्वपूर्ण रसायन है।

## परिचय
right|thumb|300px|पाइराइटोहेड्रॉन में ३० कोर (edges) होते हैं, जिनमें २४ की लम्बाई एक समान होती है तथा शेष ६ की लम्बाई एकसमान (किन्तु शेष २४ से अलग) होती है।
यह खनिज क्यूविक समुदाय में क्रिस्टलीय होता है। इसके क्रिस्टल घन या 'पाइरिटोहेड्रॉन' (pyritohedron) आकृति में मिलते हैं। पाइराइट के घन फलकों पर बहुधा धारियाँ पड़ी रहती हैं। इन की विशेषता यह है कि एक फलक की धारियाँ दूसरी निकटवर्ती फलक की धारियों पर समकोण बनाती हैं। पाइराइट कभी कभी कंकड़ की और कभी कभी अरीय (radiating) आकृति में भी मिलता है। धारीय आकृति के सुंदर क्रिस्टलों का 'पाइराइट सूर्य' कहकर संबोधित किया जाता है।

इस खनिज का रंग पीतल के समान पीला होता है, पर इसके चूर्ण का रंग हरा-काला, या गुलाबी-काला, होता है। इसकी चमक दैदीप्यमान धात्वक है। इसी कारण इस खनिज से स्वर्ण का भ्रम होता है और इसे 'मूर्खों का सोना' कहा जाता है। इसका विदलन शंखाभ (conchoidal) होता है। हथौड़ा मारने पर इससे चिनगारियाँ निकलती हैं। इसकी कठोरता ६ से ६.५ तक तथा आपेक्षिक घनत्व ४.८ से ५.१ तक है।

पाइराइट खनिज सभी भौमिक परिस्थितियों में मिलता है, पर इसके बृहत् आर्थिक निक्षेप सीमित हैं। आग्नेय शैलों में यह छोटे छोटे कणों के रूप में मिलता है ऊलिटिक (oolitic) आकृति का पाइराइट जलज उद्गम का माना गया है। इसके अतिरिक्त धातुकशिराओं (ore veins) में यह अन्य खनिजों के साथ मिलता है। स्पेन, तस्मानिया, इंग्लैंड, कोलोरैडो, बोलिविया आदि देश पाइराट उत्पादन के लिए महत्वपूर्ण हैं। भारत में पाइराइट प्राय: सभी वर्गों की शिलाओं में मिलता है। बिहार में शाहाबाद जिले में आमझौर के निकट पाइराइट के अच्छे निक्षेप हैं। इनमें गंधक की प्रतिशत मात्रा लगभग ४० है। यहाँ पाइराइट का भण्डार लगभग सात लाख टन अनुमानित किया गया है। रोहतास के निकट भी पाइराइट के निक्षेप हैं पर वे अपेक्षाकृत छोटे हैं। शिमला के दक्षिण में केप्रोंथाल जिले में तथा अल्मोड़ा में भी यह खनिज मिलता है। अल्मोड़ा के निकट पगना क्षेत्र से पाइराइट के कई सेर भार के सुंदर क्रिस्टल (पाइरिटोहेड्रॉन) प्राप्त हुए हैं। भारत के कोयला क्षेत्रों में भी पाइराइट बहुलता से मिलता है। भारत से बाहर स्पेन, फ्रांस, पुर्तगाल और संयुक्त राज्य, अमरीका, के वर्जिनिया, जॉर्जिया, कोलोरैडो, मासाचुसेट्स, कैलिफोर्निया, मिजूरी, न्यूयॉर्क इत्यादि राज्यों में भी पाइराइट का उत्पादन पर्याप्त मात्रा में होता है।

श्रेणी:खनिज
शेनझोऊ-८

**शेनझोऊ-८** चीन का एक मानवरहित अंतरिक्ष यान था जिसे 1 नवंबर 2011 को गोबी मरुस्थल में स्थित जियूकन उपग्रह प्रक्षेपण केंद्र से सफलता पूर्वक प्रक्षेपित किया। 

## सन्दर्भ

श्रेणी:चीन का अंतरिक्ष कार्यक्रम
ज़ी अनमोल

**ज़ी अनमोल** एक भारतीय निशुल्क प्रसारित होने वाला हिन्दी टीवी चैनल है। यह ज़ी नेटवर्क द्वारा 01 सितम्बर 2013 को आरम्भ किया था। यह ज़ी टीवी द्वारा प्रसारित किए गए धारावाहिक तथा ज़ी सिनेमा एवं & पिक्चर्स द्वारा प्रसारित फ़िल्म पुनः प्रसारित करता है। 

## पहले प्रसारित कार्यक्रम
### पारिवारिक
* कलींरे
* ये कहां आ गए हम
* कुमकुम भाग्य
* कुंडली भाग्य
* वो अपना सा
* बंधन जन्म जनम का
* बनूं मैं तेरी दुल्हन

### पौराणिक
* अलादीन
* रावण

### ऐतहासिक
* झांसी की रानी

### जादुई शो
* ची एण्ड मी 
* जूनियर जी

### वास्तविक
* डांस इंडिया डांस लिटिल मास्टर्स
* फीयर फाइल्स – डर की सच्ची तसवीरें

## सन्दर्भ

## इन्हें भी देखें
* ''ट्विटर – ज़ी अनमोल''
* ज़ी अनमोल – लाइव
* ज़ी अनमोल – अंग्रेजी विकिपीडिया
2014 वाघा बॉर्डर आत्मघाती हमला

वाघा बॉर्डर लाहौर, पाकिस्तान में 2 नवंबर 2014 की शाम 05:30 बजे झंडा उतारने की रस्म के बाद एक आत्मघाती हमलावर ने विस्फोट किया, जिसमें 60 लोग मारे गए और 200 से ज़्यादा घायल हुए।

## सन्दर्भ

श्रेणी:पाकिस्तान में आतंकवादी घटनाएं
शारजाह

शारजाह निम्न में से कोई एक हो सकता है:
* शारजाह (अमीरात) – संयुक्त अरब अमीरात का तीसरा सबसे बड़ा अमीरात
* शारजाह (नगर) – शारजाह अमीरात का सबसे बड़ा नगर
* अल-शारजाह स्पोर्ट्स क्लब – संयुक्त अरब अमीरात के शारजाह में एक फुटबॉल क्लब
* शारजाह क्रिकेट स्टेडियम – शारजाह में क्रिकेट का खेल का मैदान
वारेन एंडरसन

**वारेन एंडरसन** भोपाल गैस काण्ड की त्रासदी के समय यूनियन कार्बाईड के अध्यक्ष और सी ई ओ थे।

उनकी मृत्यु सितंबर 2014 में गुमनामी का जीवन जीते हुए हुई।
भोपाल गैस त्रासदी का असली कारण वारेन एंडरसन ही थे जिन्हें जानकारी होते हुए भी प्लांट चलाने का निर्देश दिया और तत्कालीन सरकार की सांठगांठ से भारत छोड़कर भागे

## सन्दर्भ

श्रेणी:२०१४ में निधन
श्रेणी:भोपाल गैस काण्ड
श्रेणी:1921 में जन्मे लोग